|  |  |
| --- | --- |
| **DOKUMENT ZA INTERNETSKO SAVJETOVANJE O NACRTU OPĆEG AKTA** | |
| **Nacrt**  **prijedloga**  **O D L U K E**  **o izmjeni Odluke o komunalnoj naknadi** | |
| **Grad Koprivnica**  **Upravni odjel za izgradnju grada, upravljanje nekretninama i komunalno gospodarstvo** | |
| **Početak savjetovanja**  **13.10.2025.** | **Završetak savjetovanja:**  **12.11.2025.** |

**RAZLOG DONOŠENJA**

|  |
| --- |
| 1. **Zakonska osnova**   Odluka o komunalnoj naknadi („Glasnik Grada Koprivnice“ broj 10/18, 10A/18, 3/19, 7/23 i 10/24) donijeta je 30.11.2018. godine, a stupila je na snagu 18.12.2018.godine, temeljem novog Zakona o komunalnom gospodarstvu („Narodne novine“ broj 68/18, 110/18 i 32/20) koji je donijet u srpnju 2018.godine, a stupio je na snagu 4. kolovoza 2018. godine. Nakon toga Odluka je mijenjana odnosno dopunjavanja još tri puta.   1. **Ocjena stanja i osnovna pitanja koja se uređuju aktom i objašnjenje pojedinih odredbi**   Dana 24. ožujka 2019. godine donijeta je Odluka o izmjenama i dopunama Odluke o komunalnoj naknadi kojom se u članku 9. mijenjaju i dopunjuju djelatnosti po područjima te je ista objavljena u „Glasniku Grada Koprivnice“ br. 3/19; dana 18.12.2023.godine donijeta je Odluka o izmjenama i dopunama Odluke o komunalnoj naknadi kojom se mijenjao članak 13. Odluke, kojim se uređuje oslobađanja plaćanja komunalne naknade te su dodane novoformirane ulice u ZONI III. „Ulica Pavla Kanižaja“ i „Ulica Podolice“. U V ZONI dodane su nove ulice i to: „ Jugov jarek“ i „Leptan vinogradi“,navedene izmjene Odluke objavljene su u „Glasniku Grada Koprivnice“ br. 7/23. Dana 19.12.2024.godine donijeta je Odluka o izmjenama i dopuni Odluke o komunalnoj naknadi kojom je ponovo djelomično mijenjan članak 13. Odluke s obzirom da je donijeta nove Odluke o socijalnoj zaštiti građana Grada Koprivnice („Glasnik Grada Koprivnice“ br. 6/24), te je u III. ZONI pod naselje „Koprivnica“ dodana i novoformirana ulica „Ulica Mare Matočec“, navedena Odluka objavljena je u „Glasniku Grada Koprivnice“ br. 10/24.  Prijedlog ove Odluke o izmjeni Odluke o komunalnoj naknadi odnosi se na prilog Odluke iz članka 7. stavka 2. „Područje zona za obračun komunalno naknade u Gradu Koprivnici“. Izmjene koje se predlažu jesu da se pojedine ulice iz III. ZONE premjeste u I. i u II. ZONU, i to: „Ulica Svilarska“ i „Ulica Ivana Generalića“ iz III. ZONE premještaju se u I. ZONU, a slijedeće ulice; „Ulica Đure Estera“; „Ulica Frankopanska“; „Trg dr. Leandera Brozovića“; „Franjevačka ulica“ i „Ulica Reberinska“ da se premjeste u II. ZONU iz razloga što su navedene ulice i prostorno nalaze u užem centru grada te samim time i pripadaju u I. odnosno u II. ZONU.   1. **Potrebna sredstva za provedbu akta**   Za provedbu Odluke o izmjeni Odluke o komunalnoj naknadi nije potrebno osigurati dodatna sredstva u Proračunu Grada Koprivnice.  U skladu sa svime naprijed navedenim predlaže se donošenje Odluke o izmjeni Odluke o komunalnoj naknadi u priloženom tekstu. |
|  |

Pozivamo predstavnike zainteresirane javnosti da najkasnije do 12.11.2025. godine dostave svoje komentare na Nacrt prijedloga Odluke o izmjeni Odluke o komunalnoj naknadi putem OBRASCA za savjetovanje na e-mail: [mateja.cok@koprivnica.hr](mailto:%20mateja.cok@koprivnica.hr)

Po završetku savjetovanja, svi pristigli doprinosi bit će javno dostupni na internetskoj stranici Grada Koprivnice te priloženi uz prijedlog akta o kojem će raspravljati Gradsko vijeće Grada Koprivnice. Ukoliko ne želite da Vaš doprinos bude javno objavljen, molimo Vas da to jasno istaknete pri dostavi obrasca. Zahvaljujemo na doprinosu u izradi što kvalitetnijeg Nacrta prijedloga Odluke.